Hestape - Wikipedia

# Hestape

### Èn årtike di Wikipedia.

Hestape (F. Herstape ), c' est èn ancyin ptit ban del Flande, astok del Walonreye, rebané avou ?, el province do Limbork. Ça a stî lontins li pus ptite comene del Beldjike.

(eglijhe)

- Limeros del posse :
  - asteure : 3117
  - davance : 3714
- Limero diyalectolodjike : W 17 (pask' i gn aveut co des walon-cåzants diviè 1920).
- Arondixhmint : Tongue

Po l' etimolodjeye et les vîs scrijhas, riwaitîz dins l' esplicant motî.

## [candjî] No di des plaeces di Hestape

Plake bilingue francès-neyerlandès del "voye do Moustî"

Sacwants nos d' plaece di Hestape sont e walon dins les vîs papîs.

- Li voye do Moustî (la-minme, dinltins, li vôye dè Mostî, asteure Kerkstraat / rue de l'église)
- Li voye des Leus
- pré del bam (dins les vîs papîs dispu 1583) (ridoblete do flamind "bampt", pré)
- å Piroe (la-minme : Pîreu, Fl. "op de Piereu)
- Li ptite campagne (fl. 't klein Veld), a Bijhe do viyaedje, astok di Russon.
- al Tchapele (Fl. "aan de Kappel, aan het heilige huiske) : voye del tchapele Sinte-Croes, so Russon.
- li grande voye del Tchapele (Fl. Hoolstraat)
- li tombe (Fl de Tom) : tomboe metou sol Wedje.
- li campagne del tombe (Fl. Tomveld)
- å dzeu l' tier (Fl. Op den Berg)

## [candjî] Djeyografeye

Pitit viyaedje metou a Bijhe di Viyé l' Eveke et d' Odeur, dilé l' Wedje.

## [candjî] Istwere

Li signorreye d' Hestape dipindeut do Tchapite Sint-Djhan d' Lidje. Ele esteut administrêye avou l' cene di Cmexhe.

## [candjî] Istwere des lingaedjes

Les vîs papîs des scabins (dispoy li 14inme sieke) sont e scrîta francesse. Eto les papî del Coû d' Djustice (dispoy li 15inme sieke). Ey ossu les redjisses des pårotche. On n' trove k' e 1592 li ratournaedje e flamind d' èn ake di djustice. E 1557, gn a on bay (stuyt) k' est prezinté al Coû "translaté di tîxhon e walon".

Davance, les abagants flaminds aprindént l' walon. Mins moens al fén do 19inme sieke.

Dimorants :

Anêye do rcinsmint | Nombe di Walons | Nombe di Flaminds
1846 | 126 | 9
1866 | 121 | 23
1880 | 104 | 20
1900 | 65 | 76
1920 | 71 | 57
1930 | 51 | 63

Li comene a passé eviè l' Province do Limbork e 1935.

## [candjî] Rilidjon

L' eglijhe di Hestape dipindeut del cen di Russon.

## [candjî] Tuzance walone

Li walon d' Hestape a stî studyî pa J. Herbillon dins ses tournêyes sol Hesbaye.

L' accint walon rishonne å ci des ôtes viyaedjes del Hesbaye. Gn a des calcaedjes do flamind, come bék.

L' oyon AN/ON est prononcî ON (li gronde voye del Tchapele).

Prin del pådje «http://wa.wikipedia.org../../../h/e/s/Hestape.html»

Categoreyes: Flande | Walon et tîxhon

##### Views

- Årtike
- Copene
- Modêye d' asteure

##### Cweri